Здравейте,


Важи ли чл. 327, ал. 1, т. 6 от КТ – “работникът или служителят може да прекрати трудовия договор писмено, без предизвестие, когато продължава образованието си в учебно заведение на редовно обучение или постъпва на редовна докторантура” за редовни студенти, които са семестриално завършили и карат държавен стаж? Налага ми се да напусна работодател с много дълго предизвестие.


Моля за съвет.




Напускане по чл. 327, ал. 1 т. 6 от КТ – Важи ли за семестриално завършили студенти, които в момента карат държавен стаж?
=========================================================================================================================

 

Здравейте, г-н Тодоров, 


тази разпоредба обхваща случаите, когато работникът продължава своето обучение при редовна форма на обучение, което то своя страна прави несъвместимо престирането на работна сила по съществуващото вече трудово правоотношение. Не става ясно дали държавният стаж, който полагате, е част от редовното Ви обучение във висше училище, като моля да уточните. Ако е така и все още не сте завършил редовното си обучение и не сте получил диплома, би следвало да е приложима цитираната разпоредба от КТ.


Поздрави,  

адв. Николина Митова  

тел. 0898 303092




След като държавният стаж е част от редовното Ви обучение като студент във ВУЗ, би следвало да можете да се възползвате от разпоредбата на чл. 327, ал. 1, т. 6 КТ.


Поздрави,  

адв. Николина Митова  

тел. 0898 303092


